Na temelju članka 5. stavka 1. točke 6. i stavka 11. Zakona o sigurnosti prometa na cestama (Narodne novine 67/08, 48/10, 74/11, 80/13, 158/13, 92/14, 64/15 i 108/17) i članka 41. točke 2. Statuta Grada Zagreba (Službeni glasnik Grada Zagreba 23/16 i 2/18), uz prethodnu suglasnost Ministarstva unutarnjih poslova, Gradska skupština Grada Zagreba, na \_\_\_ sjednici, \_\_\_\_\_\_\_\_\_ 2018., donijela je

**ODLUKU**

**o dopunama Odluke o organizaciji i načinu naplate parkiranja**

**Članak 1.**

U Odluci o organizaciji i načinu naplate parkiranja (Službeni glasnik Grada Zagreba 12/11, 18/13, 20/14 - Presuda i Rješenje Visokog upravnog suda Republike Hrvatske, 22/17 i 20/18) u članku 2. iza alineje 9. dodaje se nova alineja 10. koja glasi:

„-autobus je motorno vozilo namijenjeno prijevozu osoba koje, osim sjedala za vozača, ima više od osam sjedala;“.

Dosadašnje alineje od 10. do 13. postaju alineje od 11. do 14.

**Članak 2.**

Iza članka 10.a dodaje se članak 10.b koji glasi:

„Članak 10 b

Autobusima je dopušteno parkiranje samo na parkirališnim mjestima posebno označenim za tu namjenu.

Javna parkirališta za parkiranje autobusa i cijenu parkirališne karte određuje gradonačelnik Grada Zagreba.

Na javna parkirališta iz stavka 2. ovoga članka primjenjuju se na odgovarajući način odredbe ove odluke o parkiranju na javnim parkiralištima i parkirališnim kartama i načinu njihova korištenja osim odredbi o parkirališnim zonama.“

**Članak 3.**

Ova odluka stupa na snagu osmoga dana od dana objave u Službenom glasniku Grada Zagreba.

KLASA:

URBROJ:

Zagreb,

**Predsjednik**

**Gradske skupštine**

**dr. sc. Andrija Mikulić**